LidanRubinov/Halacha-QA huggingface dataset:
שאלה: סדנה בבית כנסת קונסברטיבי: לרב יובל שרלו רקע: אני מתגורר בכפר ורדים. בכפר יש בית כנסת קונסברטבי שמשתתפיו הם בעצם אנשים חילוניים שבית הכנסת האורתודכסי לא הצליח למשוך אותם אליו, ובעצם אינם קונסברטיבים למעט בודדים. יצא לי להעביר כמה שיעורים שם וכעת אני מתלבט אם יהיה זה נכון להעביר שם סדנא זוגית. צדדי השאלה: האם יש קדושה בבית הכנסת? אם כן האם זה נכון להעמיד מחיצה בין ארון הקדש למעגל המשתתפים ולקיים את הסדנא? הסדנא כוללת קטעי וידאו שיש שם לפעמים נשים בלבוש מלא כמובן אך לא תמיד צנוע חולצה ללא שרוול או חולצה קצת פתוחה חשוב להדגיש שאם הסדנה תתקיים במקום אחר אז אאבד חלק ניכר מחברי בית הכנסת שלא יקחו חלק הבית כנסת הוא מקום הקהילה עבורם אני מקווה שאני מעיד על עצמי נכונה שכוונתי לקדש שם שמיים ולא חלילה אחרת. אודה לתשובתך ואשמח אם תיתן לי מקורות לדבר שנה טובה
תשובה: א. השאלה האם יש קדושת בית כנסת במקום קונסרבטיבי היא שאלה שקשה למצוא לה מקורות. הויכוחים הם כמובן רבים, ומאוד אידיאולוגיים. יש שיטענו כי מקום בו אין הפרדה בין גברים לנשים מפקיע מעצמו את דמות בית הכנסת ועל כן גם את קדושתו. אולם נראה לי כי זו פסיקה פוסלת וגורפת, ולדעתי יש לדון בכל מקרה לגופו   האם מדובר באנשים חילוניים המתייחסים למקום כאל בית תרבות ועל כן אין בו קדושת בית כנסת או שמדובר באנשים השייכים לזרם הקונסרבטיבי ויש לראות את המקום כקדוש בקדושת בית כנסת. ב. סדנת זוגיות היא חלק מהיחס הכללי ל בית, שהוא דבר מהותי בתורת ישראל, ויש לקיימו. יש לשים מחיצה אפוא בין מעגל המשתתפים ובין ארון הקודש. ג. שאלת סרטי הוידיאו וצניעותם תלויה מאוד בהקשר. אם הסרטים צנועים   גם אם הלבוש אינו נאות אינו סיבה יחידה לאיסור. ובהצלחה גדולה
שאלה: צדקה לעניי סוריה: לקראת יו"כ נהוג לתת צדקה. ידוע הכלל שעניי עירך קודמים, ושעל האדם לקחת אחריות על העניים בסביבתו. נראה לי שההלכה מאזנת בין הצרכים הקיומיים של עניים הרחוקים יותר מן האדם, לבין הצרכים הסובייקטיבים של עניים הקרובים יותר לאדם. (נכון, לא נכון?) לאחרונה מתקיימת על גבול מדינתנו מלחמה שמביאה לידי כך שיש בסוריה אנשים שזקוקים לאוכל וציוד רפואי בסיסי כדי לא למות. קיים ארגון ישראלי שתומך בסורים עד כמה שהוא יכול, מתוך עילום שם גמור. אתר הארגון: il4syrians.org. האם הסורים נכללים בגדר עניי עירנו, היות וצורכיהם הקיומיים גדולים כל כך? האם כדאי לא לתת להם צדקה היות ופרנסת עניי עכו"ם מתקיים רק תוך כאשר הדבר מגיע יחד עם פרנסת עניי ישראל? האם מתאים לדאוג לגויים שחלק גדול מהם שונא אותנו לקראת יום כיפור? האם מותר לנו להעלים עין משפיכות הדמים הנוראה המתרחשת כל כך קרוב אלינו? ותכלס: האם יש עניין לתת צדקה לארגון iL4syrians דווקא, לקראת יו"כ?
תשובה: הסורים המסכנים אינם עניי עירנו, אולם צדקה להם קודמת מאשר דבר פחות קיומי וחיוני עבורנו. ואף שבוודאי חלקם אינם מחסידי אומות העולם, הרוב הדומם הוא מסכן, ומותר ומצוה לתת להם צדקה, אך נראה לי כי יש לאסוף כסף באותו מעמד גם עבור המסכנים והנדכאים מעמנו. לא נוכל ולא נסכים להעלים עין לקורה מבחינה חברתית וקיומית בסוריה, כאן ועכשיו. אברהם אבינו הכניס אורחים שחשב שהם עובדי עבודה זרה, אף אנו נדאג לגויים, אף שממשלתם ומדינתם אינם נמצאים עמנו ב כי באופן פרטי הם מסכנים הזקוקים לעזרה. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: כשרות נישואים: אם מסתבר שאחד מהעדים שחתומים על הכתובה ושהיו העדים בחתונה וחדר יחוד הוא פסול לעדות מה דינם של הנישואים?
תשובה: יש חשש שהם פסולים. אולם כל פסק כזה צריך חוות דעת הלכתית שבודקת כל מקרה על כל צדדיו.
שאלה: קטעים מרכזיים בתפילת שחרית: אני בשנת שירות שניה בחו"ל. מתחילה להתפלל עם ילדים תפילת שחרית אחרה"צ, כי לפני זה, אסור בביה"ס. יש רק קצת זמן להתפלל. אילו קטעים כדאי להתפלל איתם? ההכי חשובים? כ-3 קטעים.
תשובה: קריאת שמע, כי זה מרכזי ונחשב כקבלת עול מלכות שמים, וחשוב שידעו לומר. כמה שניתן לומר מתפילת עמידה, מפני שתפילה זו גם מתאימה במנחה ובערבית.
שאלה: אמירת אבינו מלכנו: מותר למי שמתפלל יחיד להגיד "אבינו מלכנו"? ולאישה שמתפללת יחיד?
תשובה: שנה טובה מותר גמר חתימה טובה דוד לוי
שאלה: ת על עבודה עצמית: הנני גננת מתחילה במשרד החינוך- היכן שאני עובדת הרבה פעמים היו נותנים עבודות דפוס לגרפיקאית באיזור והיא הייתה עושה את עבודות העיצוב. רציתי לשאול- היות ואני גם מתעסקת בעיצוב, האם זה ר שאני בעצמי אעשה את העיצובים ובמקום לתת את הכסף לגרפיקאית שאני אקבל את הת כמובן שאעשה זאת באופן זול בהרבה מאשר בחוץ. האם מותר לי לעשות דבר כזה?
תשובה: האם את יכולה לפרוש בפני את השיקולים?
שאלה: השתחויה לנשים: אני רואה נשים בביה"כ כורעות ומשתחוות בעלינו לשבח של ראש השנה ובכריעות של מוסף של יוה"כ כמו הגברים (שמים פיסת בד או טישו ). א. האם נשים אשכנזיות חייבות כמו הגברים? ב. איכן כתוב (מה המקור) שנשים חייבות? אני שואלת כי סבתי הייתה ירושלמית ולא ראיתי אצלה התנהגות זו. ב, גמר חתימה טובה שרה
תשובה: וברכת ד  ההשתחויות הוא מנהג להראות כפי מה שהיה בבית המקדש, ואכן הנשים לא שמעו את ההזכרות בוידויים הראשונים (היה מתוודה ג  פעמים ביוה"כ), מכיוון שהוידויים הראשונים היו בין האולם והמזבח מקום שאין בו נשים, ועל כן בודאי נשים לא כרעו, אמנם את הוידוי השלישי על השעיר המשתלח, שהוא היה בשער המזרח כנראה שגם נשים שמעו וכנראה שגם השתחוו, שהרי כל העומדים בעזרה השתחוו. על כן לגבי נשים בבית המקדש היו פעמים שכרעו והיו פעמים שלא. זה הוביל למנהגים שונים, ויש מקומות שכורעים ויש שאינן כורעות, אין בכך הלכה מכיוון שהכל רק מנהג. היו קהילות שנשים כרעו ויש שלא, על כן כל אחת יכולה לעשות כמנהג אמה, וכמו כן אם רוב נשות בית הכנסת כורעות או לא יש לילך אחר הרוב, כדי לא להראות יוצאי דופן. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: חובת הצום ביו"כ: לפני שלוש שנים עברתי ניתוח ובו כרתו לי את בלוטת הרוק השמאלית וגם עברתי הקרנות באזור זה. מאז אני סובלת מאוד ממחסור של רוק ויובש בפה. הדבר מוביל לרוב לפטרת בלשון, פצעים בפה ותופעות אחרוות. על כן השתיה היא מאוד קריטית בשבילי. ביו"כ הקרוב אני גם מניקה (יש לי ילדה בת 5, 4 ותינוקת בת 5 חודשים). רציתי לשאול האם אני יכולה לשתות בכמויות מדודות במהלך הצום, מכיוון שאני סובלת ממחסור של רוק וצמא באופן שגרתי והצום יחמיר מאוד את מצבי. וגמר חתימה טובה, עינת לנקסנר
תשובה: וברכת ד  נראה שאפשר לשתות בשיעורים במצבך. אולם כדאי להתחיל לצום ורק כשאת מרגישה את היובש אז להתחיל לשתות בשיעורים. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: דת ומדינה במשנת הרצי"ה: משחר ימי בישיבה זכור לי שלמדתי בשיעור "לנתיבות ישראל" כי ישנם שלושה עקרונות ביחסי דת ומדינה שעליהם אסור למפלגות הדתיות לוותר. אחד מהם היה החינוך הדתי. אשמח אם כבודו יזכיר לי מהם שני העקרונות האחרים.
תשובה: לצערי, אני לא בקיא במשנת הרב צבי יהודה.
שאלה: מספר 13: אני מעוניינת לקנות בית שמספרו 13 האם יש איזשהו בסיס שמספר 13 הוא לא מספר טוב לתשובתך המהירה אודה
תשובה: בוודאי שלא. אלה דברי הבל. ושנה טובה
שאלה: עוף: האם ראוי לבחור ישיבה לקנות עוף ברמי לוי?(אם אני זוכר נכון הכשרות היא מהדרין של רבנות אור יהודה.)
תשובה: העופות המשווקים במרכולים הם לפי תנאי ומחירי השוק. כמו"כ אין כשרות של עוף של "רמי לוי" שכן הוא אינו נותן הכשר. לכן יש לשים לב על רגל העוף מהיכן הוא משווק ושהאיטליז הוא עם הכשר של הרבנות המקומית. אח"כ ניתן לעיין ברשימת המומלצים שלנו
שאלה: ת עבודה לגן- המשך לשאלה ששאלתי: בהמשך לשאלה ששאלתי השיקולים הם- 1. לחסוך כסף מתקציב הגן 2. הכנסה קטנה נוספת לי, בעוד חודשים ספורים אני עומדת ללדת בע"ה, וההוצאות רק יגדלו. הת יהיה פר עבודה ולא על הזמן שלוקח לי(ולוקח לי המון זמן) אקח כסף פחות ממה שהייתי משלמת מתקציב הגן לעבודה בחוץ. השאלה ששלחתי לפני כן- הנני גננת מתחילה במשרד החינוך- היכן שאני עובדת הרבה פעמים היו נותנים עבודות דפוס לגרפיקאית באיזור והיא הייתה עושה את עבודות העיצוב. רציתי לשאול- היות ואני גם מתעסקת בעיצוב, האם זה ר שאני בעצמי אעשה את העיצובים ובמקום לתת את הכסף לגרפיקאית שאני אקבל את הת כמובן שאעשה זאת באופן זול בהרבה מאשר בחוץ. האם מותר לי לעשות דבר כזה?
תשובה: שימי לב שאת כתבת שיקולים מצויינים למה כן לעשות את זה. אבל לא כתבת אפילו שיקול אחד - למה לא? רק שאבין את הצדדים לכאן ולכאן אוכל לענות. ושנה טובה
שאלה: גזל: לכבוד הרב, אשמח ששאלה זו לא תתפרסם באתר. בעברי, חטאתי בגזל רב. לקחתי דברים שלא מגיעים במרמה. אני חוזרת בתשובה מזה שנתיים. כבר שנתיים שלמות אני נאבקת להחזיר דברים שלקחתי מאחרים. מתפללת לקב"ה שייתן לי את היכולת ויעזור לי להחזיר את כל מה שלקחתי. אני מחפשת אנשים מעברי, מבקשת סליחה ומחזירה את מה שלקחתי. ז"א משתדלת. לחלק מהאנשים אני מתביישת לומר כל מה שקרה אז אני משיבה להם את הדברים בדרך עקיפה. בחיי שאני מנסה, מנסה להיות אדם טוב יותר ולתקן את כל הרע שעשיתי לאנשים בלקיחת כל הדברים האלה. ידי קצרה - יש אנשים שאני מחפשת ולא מוצאת. איך אוכל לכפר על זה? שמעתי שתפילותיו של גזלן אינן מתקבלות. קשה לי שלא להרהר, האם כל הייסורים והסבל האלה נגמרים לי בגלל העוון הנורא הזה? אני רוצה להאמין שהקב"ה רחום וחנון, רואה את כל ההשתדלות שלי ומבין מה עובר עליי. הנושא הזה משגע אותי, בפרט בימים האלו של השנה. איך? איך אשיב גזלה לבעליה אם אני לא מוצאת את הבעלים בכלל? לתשובתך המהירה אודה
תשובה: מה שאת עושה הוא נפלא. זו התשובה האמיתית. זה התיקון. את צריכה להיות שמחה במה שאת עושה, ולא מסובכת במחשבות שווא. ההלכה אומרת כי אם אדם לא יודע ממי הוא לקח או אינו מוצא אותו - הוא עושה עם הסכום הזה משהו לטובת הציבור, כגון תרומה למקום שמשרת את הציבור בחנם וכדו, ועל ידי כך הוא נוהג כשורה, וזה התיקון שלו. האם את יכולה ללכת בדרך זו? ושמחה. לא כאב.
שאלה: חולצה, האם לגנוז או לא?: היום שאל אותי חבר מהעבודה שהתחיל להתקרב ליהדות הולך לשיעורי תורה גם כן. בעבר הוא קנה חולצה שהיא כביכול הומוריסטית שרשום עליה את שם השם ועוד כמה מילים לא ראויות כל כך שהייתי מעדיף לא לרשום כאן, השאלה היא מה אפשר לעשות עם חולצה שכזאת, לגנוז? מה הפיתרון בבקשה?
תשובה: וברכת ד  אם יש שם השם מפורש, יש לגנוז. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: קביעת תאריך לבר מצוה: בני נולד לפני 12 שנה ואנו מנסים להבין באיזו שבת עוד כשנה הוא יעלה לתורה ויקרא את הפרשה. הוא נולד ב-ד תשרי תשס"ב בשנה הבאה ד תשרי יוצא כמו השנה - יום אחרי שבת שובה. - אופציה 1: האם מותר להקדים ביום ולתת לו לעלות ב-ג תשרי שבת שובה? (עם כל הסרבול שבעניין של אירוח בשבת שמחוברת לחג). - אופציה 2: לדחות את העליה לתורה עד לאחר סוכות? - אם נחליט שזה אפשרי טכנית - הוא אמור לעלות לתורה בשבת חול המועד סוכות? אני מניחה שיום כיפור זו לא אופציה. אשמח לתשובתך דינה
תשובה: ראשית, שיהיה בשעה טובה ומוצלחת. אני מציע לחלק בין שני אירועים: ביום ד  בתשרי לעשות את הדבר האמיתי: הוא יהיה שליח ציבור בערבית, הוא יזמן בסעודת שבירת הצום וכדו, ובזה הוא ייכנס למעמד של מממש את חובתו ההלכתית ואת הבגרות שלו להוציא את הרבים ידי חובתם. את העליה לתורה לעשות כשנוח: זה יכול להיות מתי זנוח: ביו"ט ראשון של סוכות, בשבת סוכות, שמחת תורה, שבת בראשית - מתי שיהיה נוח. האם הצעה זו נראית לכם? ושמחה
שאלה: ביטול הרבנות: אני מתקשה להבין למה צריך רב בכל רשות מקומית. יש בישראל מעל 200 רשויות מקומיות שברובם יש גם מועצה דתית וגם רב לאותו ישוב. אני לא מבין למה צריך גם רב ראשי וגם ראש מועצה דתית. הרי בשביל לתת שירותי דת לא צריך הרבה עובדים ובטח שלא צריך רב במשרה מלאה עם שכר לא נמוך. הדברים מכערים את הדת ומרחיקים גם חילוניים וגם אדם כמוני שהוא חובש כיפה מהרבנים. ואם תגיד שצריך רב ראשי כדי לתת דרשות והלכות לבני אותו ישוב הרי בימינו שיש כל כך הרבה דרכים טלפון,אינטרנט ועוד זה בטל בשישים.
תשובה: כדי לענות על השאלה הזו צריך אכן לבדוק האם הרבנים הממונים ממלאים צורך. אם כן - חובה להמשיך את קיומם  אם לא - יש לבטל. הבה נסכים על כך. לא בדקתי די, אולם נראה לי כי בניגוד למה שכתוב בשאלה - הם ממלאים צורך גדול. מדובר הן בשרותי דת (זה בהחלט דורש גם רב ברמה גבוהה לפסיקה ציבורית קהילתית וגם צוות שיממש את הדברים), אך לא פחות מכך - בשאלות שנוגעות להנהגת הציבור, לשאלות שהוא נדרש לעלות, לייצוג הדת במערכת המקומית וכדו. לדעתי, הדבר הנכון לעסוק בעיקר בתביעה בלתי מתפשרת מהרבנים הממונים למלא את תפקידם ללא לאות, להתמסר אך ורק לרבנות העיר, לגור במקום, לקיים קשר עם כל תושבי העיר ולא רק עם הדתיים מהזרם שלהם, ועוד ועוד. זה יהיה הדבר הנכון לעשות. אני מבקש להדגיש כי אני לא רב ממונה, ולא מתפרנס מאגורה אחת של קבלת שכר כרב של גוף נבחר כלשהו, ותשובתי אינה נגועה באינטרסים אישיים. ושנה טובה
שאלה: נדרים.: לכבוד הרב. ברצוני לשאול שאלה. אילו מעשים נחשבים לנדר של שלוש פעמים? האם נדר שלא מצריך מעשה נחשב לשלוש פעמים ומצריך התרת נדרים? למשל לשמור רבנו תם? בנוסף רציתי לשאול, אני ספרדייה ושמעתי שאפשר לשמור מבשר לחלב מתחילת השעה השישית, האם מותר לי להפסיק לשמור 6 שעות ולשמור רק 5 ולהסתמך על הלכה זו. או שכאמור זה נחשב לנדר אע"פ שלא היה בו מעשה.
תשובה: וברכת ד  כל הנדרים שאזכרת הם צריכים התרת נדרים. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: סוכה: אני רוצה להחמיר השנה את שיטת חזון איש ויש לי סוכה ממוטות ברזל והייתי שם עליהם מוטות מעץ ועליהם הסכך. האם יש עצה להחמיר את שיטת החזון איש על ידי שאשאיר את המוטות הברזל ורק את המסגרת למעלה אחליף למוטות מעץ? יש לי סוכת נחלים.
תשובה: וברכת ד  לשיטת החזו"א לא נראה שאפשר להקל בצורה שכתבת. אבל אין חובה להחמיר. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: התרת נדרים:, 1.אם אני לא זוכרת אם אמרתי שאני יתרום למישהי מסוימת כל חודש. ועשיתי התרת נדרים האם זה מתיר לי את הנדר.? 2. אם אני לא זוכרת אם אמרתי ברכה ראשונה האם אני יכולה לברך ברכה אחרונה.? 3. אם אבי עושה כפרות בביכנ"ס עבורי. הבנתי שצריך לסובבב את הכסף מעל הראש ולהגיד. זאת כפרתי וכ"ו השאלה אם הוא לא עשה את זה אלא רקהעביר את הכסף לביכנ"ס זה תופס?
תשובה: וברכת ד  1. אם את לא זוכרת האם אמרת, בודאי התרת נדרים מועילה. 2. חובה לברך ב"א אפילו שלא ברכו ראשונה. 3. זה תופס. אבל לכתחילה כדאי שאת תעשי בעצמך. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: צום כיפור: שמי שרית ואני אמא לשני ילדים קטנים (שלוש ושנה וחצי). בצום כיפור אני מגיעה למצב שאני לא יכולה לקום מהמיטה בשלב מסוים - הגוף שלי נחלש לגמרי עד אפיסת כוחות ואנני מסוגלת לטפל בילדים. האם יש הקלה מסוימת? שרית
תשובה: וברכת ד  לגבי טיפול בילדים, אפשר להטיל את הטיפול על אישך, אמנם הוא יפסיד קצת תפילות אבל בודאי שהוא צריך ג"כ לטפל בילדים. ומלבד זאת יזכה בגמילות חסדים. אולם אם את מגיעה למצב שיתכן שלא יהיה חלב וכדו, אז את יכולה לשתות פחות מכדי שיעור, דהיינו 40סמ"ק כל 9 דקות. אפשר לשתות גם מיץ ענבים וכדו. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: קיום יחסי מין ללא ברית מילה: כבוד הרב, אני פונה אליך בבקשה לקבל תשובות מסמכות אני בחורה חלוניה מסורתית דובקת ומשתדלת לקיום מצוות מאמינה בשם ובמצוותיו התחלתי לצאת עם מישהו שהכרתי בלימודים עולה ברית המועצות התאהבנו ונוצר חיבור קיימנו יחסי מין ביחד ונהלנו קשר הדוק לפתע חשף בפני עובדה שבילדותו לא קיים את מצוות ברית המילה הוא יהודי לכל דבר ואמו הייתה יהודיה אך נולד בברית המועצות ושם לא היה מסורת כלכך של ברית המילה לפיו בקיצור אין לו ברית מילה! ששמעתי את זה (לאחר קיום היחסי מין בנינו) הזדעזעתי נגעלתי (בעיקר מעצמי) הרגשתי טמאה וכאן אני פונה אליך האם מוצדקות ההרגשות שלי? האם אוכל להמשיך לנהל איתו מערכת יחסים? האם עשיתי משהו שאסור? האם זה נחשב חטא? ואם כן איך אפשר לכפר? הןא בכל זאת יהודי האם אני יכולה להמשיך לקיים איתו קשר שכולל יחסי מין? אני נמצאת בדילמה מצד אחד עומד בפני אדם יהודי אך אין לו את הא-ב של יהודי טהור אך מצד שלישי הוא לא אחראי למה שהחיים הובילו אותו להייוולד בברית המועצות ולפחד בזהות יהודית בקיצור כבוד הרב מה עושים מה המשמעות של זה? בבקשה ענה לי במצוקה מרגישה טמאה!!!
תשובה: וברכת ד  על פי ההלכה הצרופה כל אשה היא בחזקת נדה, ויש איסור לחיות עם אשה נדה, איסור זה חמור ויש בו כרת, ועל כן עיקר הבעיה איננה בהיות החבר מהול או לא, עיקר הבעיה טמונה בך, ובכך שקיימתם יחסים ללא חופה וקידושין, וממילא ברור שגם ללא טבילה וטהרה, ועל כך העונש חמור הרבה יותר מסוגיית הברית. הדרך היא להפסיק לקיים יחסים ללא חופה וקידושין כדת משה וישראל. מאידך על הבחור לעבור ברית, היום זה ניתן להעשות בקלות ללא בעיות, דרך הרבנות הראשית, וכמו כן יצטרך להוכיח יהדותו, אלא א"כ יש כבר הוכחה (נשואי קרובים וכדו ). על כן התשובה הראשונה והיסודית היא להכיר בחומרת איסור נדה ובכך שאת מקבלת דיני הרחקה ושמירה עד החתונה. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: כשרות בית מזוזה: האם ניתן להתקין בית מזוזה מהודרת שבחזיתה מוצמד פסל של כנר חרדי עם זקן, ציצית וכל ה"אינסטרומנטים" האחרים? ( אם היתה אפשרות הייתי מצמיד את הקובץ לכאן ). אני מאוד אוהב את המזוזה הזאת.
תשובה: אני לא מוצא מניעה למזוזה מעוטרת בדרך זו. גם בשל העובדה שסביר להניח שהפסל אינו דמות שלמה ומלאה של הכנר.
שאלה: נטילת לולב נשים וזימון: רציתי לדעת מה הדין לגבי נטילת לולב לנשים. האם הן חייבות? האם אישה צריכה לקנות 4 המינים לעצמה או שאפשר להתשמש בשל אחרים? מה המקורות לזה? חובת זימון לנשים?
תשובה: נטילת לולב היא מצות עשה שהזמן גרמא שנשים פטורות. לדעת כולם הן יכולות ליטול בכל זאת ולפי האשכנזים אפילו לברך. כיוון שהן פטורות לא נהגו שאישה קונה לעצמה 4 מינים והיא יכולה לברך על של בעלה או של אביה שנותן לה במתנה ע"מ להחזיר. אין חובת זימון לנשים לדעת רוב הפוסקים,אך הן רשאיות לזמן אם יש שלוש נשים ומעלה. כמו כן צריכות לענות אף כשאין שלוש אם יש שם שלושה גברים שמזמנים. (אך כשאין שלושה גברים לא מצטרפים נשים וגברים לשלושה). פרטים נוספים עייני כאן
שאלה: תנאים וברכת הטוב והמטיב על יין: מהם התנאים לברכת הטוב והמטיב על יין? (זכור לי שהם מופיעים ב"ספר הלכה" של הרב אליהו אך אין ברשותי את הספר)
תשובה: ישנם 8 תנאים לברכת הטוב והמטיב: 1. רק בתוך הסעודה. 2. שתה מתחילה יין ובירך הגפן. 3. נשאר מן היין שבירך עליו הגפן. 4. לא נמלך לא לשתות. 5. שתה מהראשון רביעית, וחושב גם לשתות רביעית מהחדש. 6. מחמירים שהיין החדש יהיה משובח יותר. 7. צריך שהיין החדר לא היה על השולחן בעת שבירך הגפן (הטוב ביותר הוא שיובא מבחוץ באמצע הסעודה) 8. בעל הבית מברך הטוב והמטיב, ואחר כך נותן למסובים כוס מהיין החדש ומקנה להם במתנה, או שמעמיד על השולחן את הבקבוק ואומר זה במתנה לכ מי שלוקח. (עיין לכל הנ"ל בנושאי כליו של השולחן ערוך באורח חיים סימנים קעד -קעה, ובהערות מרן הראשון לציון הרב מדכי אליהו זיע"א לספר "וזאת הברכה" עמוד 361 (במהדורת תשס"ב)).
שאלה: משמעות: הרב! אני מנסה לפתוח דף חדש בחיים שלי, ואני פשוט לא מצליח לעשות זאת בכוחות עצמי. לפני הכל אני משרת בצבא כלוחם, ועוד כחצי שנה אני משתחרר. לאחרונה התדרדרתי קצת מהבחינה הרוחנית. אם זה בתפילות או הרצון להניח תפילין. אני מנסה לקרוא ספרים כדי ללמוד ולפתח את החשיבה אך לצערי אני רואה בכל דבר כחסר משמעות! מצבי רוח משתנים בתדירות גבוהה. עונה בחוסר נחת לאנשים(לפעמים בצדק). בקיצור אני רוצה לקום כל בוקר עם משמעות ותחושה של סיפוק עצמי. אשמח לעזרה, יום טוב!
תשובה: ב"ה, ומועדים לשמחה! אשמח לעזור לך בפלפון 052-7710491 דני ארגמן
שאלה: צום יום כיפור: יום כיפור בחודש תשיעי האם יש הגבלות?
תשובה: כל שאין הסטוריה רפואית יש חובה לצום. ברגע שלא מרגישים טוב אוכלים ושותים פחות מכשיעור.
שאלה: פרק מסדרה שהועלה לאינטרנט בשבת: רציתי לשאול: סדרה של טלוויזיה( עומדת בכללי הצניעות), שכל הסדרה בעצם צולמה ונעשתה ע"י גויים, וכן, מישהו יהודי, הכין לאחד הפרקים רה כתוביות והעלה אותה לאתר אינטרנט שדרכו ניתן לצפות בה,והוא עשה זאת בשבת.(במקרה התוודע לי שאת אחד הפרקים העלו לאתר בשבת). הוא עושה זאת גם(את העלאת הפרקים לאתר),ללא ת א) האם אסור לצפות בפרק שהועלה,-משום שלמעשה, אני בעצם נהנה מחילול שבת שנעשה ע"י יהודי? ו. ב) האם עלי להימנע באופן כללי, מצפייה רה, משום שקיים חשש שכמו שהעלו את הפרק הנ"ל בשבת, אז יכול להיות שהיו עוד פרקים שהוא העלה אותם לאתר, בשבת?
תשובה: אין איסור, כי ניתן להעלות גם את הפרק ביום חול. מה שיש לדון לאסור לעולם זה דבר שלא ניתן לעשותו בחול כגון צילום של משחק או ארוע שהיה בשבת, שלא ניתן היה לצלם ביום חול, (כי אותו ארוע הוא משהו חד פעמי שארע בשבת) אם נעשה ע"י יהודים.
שאלה: צירים מדומים ביו"כ: ביו"כ אני אהיה אי"ה בשבוע 27 (תחילת חודש 7). א. אם יש לי כאבי מחזור בלי התקשויות של הבטן - זה גם צירים? אני לא בטוחה שאני יודעת לזהות צירים מדומים. ב. בהכרח ששתייה בשיעורים עשויה לעזור להפסקת הצירים, או שיכולה להתפתח חלילה לידה? ג. אם התשובה בסעיף ב היא שהכל יכול להיות: האם כדאי שיהיה איתי מישהו בבית? הרי לאכול ולשתות בלי הגבלה - אסור (או שמא מדובר בפיקוח נפש העובר?), ואם הצירים ממשיכים - אולי צריך שיהיה מישהו שיזמין אמבולנס, לא? סליחה על הזמן של הרב, אבל אני מאוד דואגת.
תשובה: א. זו לא שאלה לרב אלא לרופא ב. בשתייה לשיעורים אפשר להגיע לכמות הנוזלים שנדרשת ולכן זה לא מה שיביא להתפתחות צירים.
שאלה: שירות לאומי: האם ישנה חשיבות לעשות שירות לאומי בעיר שבה אני גרה? והרי כתוב "עניי עירך קודמים"
תשובה: לכאורה את צודקת. מאידך ויסות הבנות נעשה בצורה ממלכתית כך שעניי עירך יקבלו את מה שהם צריכים. לכן יש מקום דווקא ללכת למקום רחוק כדי לרכוש עצמאות.
שאלה: סכך לנצח: הרב, רציתי לשאול את הרב מה דעתו לגבי סכך לנצח. קניתי סכך לנצח באייס ולא שמתי לב שהם קשורים בחוט. האם החוט משמעותי? אשמח אם הרב יחזור אלי בהקדם על מנת שאוכל להתכונן כראוי לחג. על העזרה. שנה טובה, וגמר חתימה טובה. אריאל
תשובה: אני מניח שהחוט הוא מן הצומח ואין בזה בעיה. אין לסכך הכשר?
שאלה: צדקה: אני רוצה לתת צדקה לפני יו"כ "תשובה תפילה וצדקה, מעבירין את רוע הגזירה" השאלה שלי, יש כלכך הרבה עמותות עם כל כך הרבה מטרות חשובות, איך נכון לבחור למה לתת? להפצת יהדות, פדיון שבויים, ישיבות כוללים-לימוד תורה, משפחות נזקקות ועוד?? האם כדאי לתת לכל ארגון סכום קטן או לארגון אחד סכום נכבד? למה הרב ממליץ שהכי נצרך היום לתרום? וחתימה טובה!!
תשובה: זו החלטה אישית כל אחד צריך לפעול לפי מה שקרוב לליבו. אכן קשה להחליט. דעתי האישית שקודם יש ללכת על החירום. לכן אם יש פדיון שבויים לפניך זה קודם ואח"כ משפחות נזקקות. ראה את הויכוח כאן אפשר לעיין גם כאן:
שאלה: סליחות:. אני נוהג לומר סליחות בחצות, רציתי לשאול אם מותר לומר פעמיים סליחות הכוונה פעם אחת ב00:30 ובפעם השנייה בארבע בבוקר? מראש! שנה טובה ומבורכת!
תשובה: אין לומר סליחות פעמיים, אלא פעם אחת
שאלה: חלום: חלום א: חלמתי שאני בבית מדרש ואני את חבר שלי שהוא יודע לשיר טוב שהוא שר קריוקי ואז הוא מביא לחבר שני ג לשיר אז רציתי גם ואז הם הביאו לרב לשיר קריוקי וככה הועבר לאחרים ואני לא קיבלתי לשיר הייתי קצת מבועס חלום ב:חלמתי שאני יוצא מבית מלון וחבר שלי הוא עם הפנים של גבר ושאר הגוף אישה ואני אומר לו וואלה חשבתי תמיד אתה גבר וקצת התחלתי איתה בצחוק ודברים כאלה לאחר מכן האישה אומרת לי שהחברים מחכים לי כבר מלא זמן ושאני יבוא כי אני רגיל תמיד לאחר טוב אז יצאתי בחיפזון יצאתי עם התיק רק עם מכנסיים למטה והייתי עם תחתונים (משולש אדום נראה לי אם זה משנה כל כך) איך שאני יוצא נוסע אותו ויש באוטו ערבי עם מגפון ורובה אוויר והוא התחיל לירות עלי ואני מרים את התיק להגן ונופל אמרתי טוב הוא הלך אני אשים מכנסיים כבר פתאום הוא חוזר רוורס ושוב יורא עלי אני מתחיל לצעוק לאלוקים תעזור לי לאחר מכן אני בורח מאחורי הבניין ששמה המכוניות לא נהוג שיכנסו אבל איך שהגעתי למאחור הוא נסע יצא מהאוטו זרק עלי לפיד ובאוטו זמן אני צועק אלוקים תעזור לי הלפיד לא פגע בי ואז הוא זרק כמו משהוא שאמור להתפוצץ אני משער שזה היה חזיז ואז התעוררתי בבהלה הרב בבקשה ממך תסביר לי מה אומרים החלומות האלה הם פשוט מציקים לי!!!!!!
תשובה: פותר החלומות הטוב ביותר שאני יכול להמליץ לך עליו הוא - אתה בעצמך. שב עם עצמך  שאל את עצמך מה הרגשת בעת החלום עצמו - לא מה היה בחלום ומה היה תוכנו, אלא מהן התחושות הפנימיות והדברים שגילית על עצמך בתוך עולם החלום. מתוך זה תדע מה החלום מדבר בתוך עצמך, ואז תוכל גם לנצל את החלום למקום טוב יותר. האם אתה יכול ללכת בדרך זו?
שאלה: ברכת המזון: האם לאחר מיני מזונות, לדוגמא אורז צריך לברך ברכת המזון? אם כן, כמה צריך לאכול כדי לברך, והאם אפשר להסתפק בברכת הנהנין או שברכת הנהנין זה בשביל משהו אחר? מראש על התשובה
תשובה: ברכת המזון מברכים רק אם אוכלים לחם, או מזונות מחמשת מיני דגן, בשיעור של קביעת סעודה על אורז מברכים בהתחלה בורא מיני מזונות, ובסוף "בורא נפשות". לא משנה מהיא כמות האורז שתוכל - אף פעם לא אין לברך עליה ברכת המזון.
שאלה: כיפור: רציתי לשאול מה כדאי לעשות ביום כיפור שזה יום הולדתי שחל בתאריך זה?
תשובה: בס ד יום הולדת הנו יום שמסוגל לחשבון נפש- זבו רף המהות של יום כיפור, על כן מובטחני שיום זה יהיה יום של חזרה בתשובה שלמה עבורך. וגמר חתימה טובה
שאלה: משחה בלידה ביום כיפור: אני בחודש התשיעי להריון. קיבלתי שמן מיוחד שאמור לעזור בשעת לידה על מנת להרחיב את הפתח ולמנוע צורך בתפרים. רציתי לשאול באם הלידה תתרחש ביום כיפור, האם מותר להשתמש בשמן זה, בתקווה לעבור את הלידה ללא צורך בתפרים?
תשובה: מותר בחולה אפילו כשאין בו סכנה ולכן מותר יהיה לך (ע"פ שו"ע או"ח תריד א )
שאלה: ביומו תתן שכרו: האם ביומו תתן שכרו שייך גם בפועל גוי? וגמח"ט
תשובה: אכן שייך להרחבה עיין כאן
שאלה: גלטין דגים: סוכריות גומי של עלית - כשר בהשגחת הרב ישי בר חן - רבנות שדרות. כתוב גלטין ממקור דגים. האם אוכלי מהדרין יכולים לאכול?
תשובה: בסוכריות יש הרבה חומרי גלם, במידה ולא כתוב על המוצר כשרות מהדרין יכול להיות הרבה סיבות לכך. מכיוון שיש ג לטין דגים ברמת מהדרין לא ניתן לומר שזו הסיבה שהם לא מהדרין. באופן כללי מי שאוכל מהדרין לא יכול לאכול מוצרים שלא כתוב עליהם מהדרין.
שאלה: מותר: הרב מותר ללבוש מכנס ביום כיפור
תשובה: אינני מבין כל כך את השאלה, כי אין הבדל בין יום כיפור לשאר ימות השנה: אם מדובר במכנס מתחת החצאית   מותר כל הזמן. אם מדובר רק במכנסיים   כל השנה אסור אם הדבר אינו צנוע.
שאלה: תיקון משקפים בשבת2: בהמשך לשאלה זו: תיקון משקפיים בשבת משקפיים שהברזל שלהם התעקם שלהם ותוקן בשבת, במזיד, מותר למי שתיקן אותם להשתמש בהם במוצאי שבת? (ואם מעקמים אותם במוצאי שבת, בצורה שמשתדלים שיהיו בערך די דומים לאיך שהיו בשבת בחזרה ומיישרים בחזרה-זה מועיל?) נא לא לפרסם באתר, תוכן התשובה: לך השאלה מהו מזיד - לכן התקשר אלי 098987548 לקבלת התשובה. ברור שאם עקמו אותם זה ר - השאלה האם צריך לעשות זאת, אם לא חייבים אז לא כדאי דוד לוי מהו מזיד? אם אחר כך עשיתי עדשות מגע שלצורך הכנתן נערכה לי בדיקה עם המשקפיים ואולי השתמשתי במשקפיים גם בנסיעות לבדיקה ובנסיעות לאימונים להרכבת העדשות מה איתן?
תשובה: לך זה לא משנה ואת יכולה לשמור אותם כמשקפיים רזרביות שנה טובה